ડો. વિક્રાંત પાંડેએ હીરની માતા તેને એક સારી શૈક્ષણિક રીતે અને સંસ્કાર તથા મૂલ્યોનું સિંચન કરાવી સમાજમાં પ્રતિષ્ઠિત નાગરિક બનાવશે તેવો આશાવાદ વ્યક્ત કર્યો હતો. એના પીલર આ પ્રસંગે લાગણીસભર બની હતી. હીર અને એના વચ્ચે બંધાયેલી માયાના બંધનને સરહદના સીમાડા તોડી કલેક્ટર કચેરી અને શિશુ ગૃહે મહત્ત્વની જવાબદારી નિભાવી હોઈ એનાએ સૌનો આભાર માન્યો હતો. એનાએ એમ પણ જણાવ્યું હતું કે, દત્તક લેવાયેલી હીરની સાંસ્કૃતિક અને ભાષાકીય બાબતોનો હું સંપૂર્ણ ખ્યાલ રાખીશ અને તેની હંમેશા જાળવણી કરીશ. એના યુરોપની વિવિધ ભાષાના નિષ્ણાત શિક્ષિકા તરીકે ફરજ બજાવે છે અને તે સીંગલ મધર છે. આ પ્રસંગે બાળ સંરક્ષણ ગૃહના ચેરમેન સી.કે. પટેલે અમદાવાદનો આ પ્રસંગ પ્રેરણાદાયી બની રહેશે તેવો વિશ્વાસ વ્યક્ત કર્યો હતો.